ഗര്ഭിണിയെ ഭര്ത്താവും വീട്ടുകാരും പീഡിപ്പിച്ചെന്നു പരാതി കട്ടപ്പന: ഗര്ഭിണിയായ യുവതിയെ ഭര്ത്താവും ഭര്തൃവീട്ടുകാരും പീഡിപ്പിച്ചതായി പരാതി. കാഞ്ചിയാര് സ്വദേശിനിയായ വിധവയുടെ കട്ടപ്പനയില് വിവാഹം കഴിപ്പിച്ചയച്ച 24 വയസുള്ള മകളാണ് ഭര്ത്താവിനും വീട്ടുകാര്ക്കുമെതിരേ ജില്ലാ പോലീസ് മേധാവിക്ക് പരാതി നല്കിയത്. ഇതിനിടെ യുവതിയുടെ ഭര്ത്താവ് കട്ടപ്പന, കണക്കാലിപടി സ്വദേശിയുടെ വീടിന്റെ ജനല്ച്ചില്ലുകള് ബുധനാഴ്ച രാത്രി അജ്ഞാതര് എറിഞ്ഞുടച്ചതായും തീ കത്തിക്കാന് ശ്രമിച്ചതായും മറ്റൊരു പരാതിയും ഉയര്ന്നിട്ടുണ്ട്. ഒരു വര്ഷം മുമ്ബാണ് യുവതിയുടെ വിവാഹം നടന്നത്. അന്നു മുതല് ഭര്തൃവീട്ടുകാര് പീഡനം തുടങ്ങിയതാണെന്ന് പരാതിയില് പറയുന്നു. സ്ത്രീധനത്തിന്റെ പേരിലാണ് പീഡനം തുടങ്ങിയത്. യുവതി ഇപ്പോള് മൂന്നു മാസം ഗര്ഭിണിയാണ്. കുഞ്ഞിനെ നശിപ്പിക്കണമെന്ന് പറഞ്ഞാണ് ഭര്ത്താവ് ഇപ്പോള് ഉപദ്രവിക്കുന്നത്. വിവരം പുറത്തുപറഞ്ഞാല് കൊല്ലുമെന്ന് ഭീഷണി പ്പെടുത്തിയതിനാല് ഭയന്ന് വീട്ടുകാരില് നിന്നും എല്ലാം മറച്ചുവച്ചതായും യുവതി പറഞ്ഞു.ആദ്യം സ്ത്രീധനം വേണ്ടെന്നു പറഞ്ഞെങ്കിലും പിന്നീട് 10 പവനും ഒന്നരലക്ഷം രൂപയും ഭര്തൃവീട്ടുകാര് നിര്ബന്ധിച്ചു വാങ്ങി. പിന്നീട് ഭക്ഷണം കൊടുക്കാതിരിക്കുക, കമ്ബിവടിക്ക് കൈകാലുകളില് മുറിവേല്പ്പിക്കുക, കഴുത്തില് ഷാള് ചുറ്റി കൊല്ലാന് ശ്രമിക്കുക, വീട്ടുകാരുമായി ബന്ധപ്പെടുന്നത് തടയുക, ഭര്ത്താവിന്റെ അച്ഛനെയും സഹോദരന്മാരേയും ചേര്ത്ത് അസഭ്യം പറയുക തുടങ്ങിയ പീഡനങ്ങളാണ് നേരിടേണ്ടി വന്നതെന്ന് യുവതി പറയുന്നു. ഇക്കാര്യം അന്വേഷിക്കാന് ഭര്ത്താവിന്റെ വീട്ടിലെത്തിയ യുവതിക്കും അമ്മയ്ക്കും ബന്ധുക്കള്ക്കും ഭര്ത്താവിന്റെയും വീട്ടുകാരുടെയും ക്രൂരമര്ദനം ഏല്ക്കേണ്ടി വന്നു. തുടര്ന്ന് ഇവര് ആശുപത്രിയില് ചികിത്സ തേടി. ഇത് സംബന്ധിച്ച് ജില്ലാ പോലീസ് മേധാവിക്കും കട്ടപ്പന പോലീസിലും യുവതിയും അമ്മയും പരാതി നല്കി.